Tibor Melichárek

Tibor Melichárek (* 21. november 1976, Topoľčany) je slovenský hokejový útočník. Po úspešnej hokejovej kariére sa venuje podnikaniu najmä v oblasti energetiky. 

 Klubový hokej 





S hokejom začínal vo VTJ Topoľčany, kde odohral päť sezón v 1. SHL. V najvyššej slovenskej súťaži debutoval až ako 24-ročný, keď ho pred ročníkom 2000/01 angažoval HC Slovan Bratislava. Pred ďalšou sezónou prestúpil do Dukly Trenčín, kde pôsobil šesť rokov. V sezóne 2003/04 klub získal majstrovský titul, keď vo finále play-off porazil HKm Zvolen 4:2 na zápasy.

Po základnej časti ročníka 2006/07 bol s 29 gólmi druhým najlepším strelcom súťaže po Marekovi Uramovi. V kvalitných výkonoch pokračoval i v priebehu play-off, jeho klub sa prebojoval do finále, kde prehral so Slovanom Bratislava 0:4 na zápasy. Pred ďalším ročníkom uzavrel zmluvu s klubom Sibir Novosibirsk z ruskej superligy, kde sa mal stať spoluhráčom Miroslava Kováčika.
Za mužstvo však neodohral žiaden zápas, pretože už o mesiac vedenie s oboma slovenskými hráčmi rozviazalo zmluvu, dôvodom bola skutočnosť, že počet cudzincov v tíme prevyšoval povolený limit.

Následne podpísal kontrakt so Spartou Praha. Prvý rok v tomto klube zaznamenal v základnej časti 11 gólov. V priebehu MS 2008 si privodil zranenie ramena, kvôli ktorému vynechal podstatnú časť letnej prípravy na ďalší ročník. Z tohto dôvodu vypadol zo základnej zostavy a v prvých šiestich kolách nastúpil len raz, potom ho klub poslal na mesačné hosťovanie do Třinca. Začiatkom decembra prestúpil do HC České Budějovice. Manažér klubu Jaromír Látal ho označil za hráča s výborným ťahom na bránku, schopného dať gól. 23. februára 2009 sa s vedením dohodol na predĺžení zmluvy do konca sezóny 2010/11.

Od sezóny 2010/11 hráva opäť v slovenskej extralige, prvé dva roky v Dukle Trenčín. Pred ročníkom 2012/13 ho angažoval nováčik súťaže ŠHK 37 Piešťany. Mužstvo sa prekvapivo prebojovalo až do semifinále play-off, v ktorom prehralo s HKm Zvolen 3:4 na zápasy. V ďalšom ročníku dosiahlo rovnaké umiestnenie, keď prehralo s HC Košice 2:4 na zápasy.

Koncom mája 2014 podpísal zmluvu s Duklou Trenčín, keď ho oslovil asistent trénera Branislav Jánoš, do rovnakého klubu prestúpil aj jeho spoluhráč Vladimír Nemec. 

V sezóne 2016/17 posilnil klub MHK Dubnica nad Váhom na zápasy play-off. S klubom získal titul v 2. hokejovej lige SR, klub tiež postúpil do Budiš 1. hokejovej ligy SR.

 Klubová štatistika 
 Sezóna Klub Liga Základná časť Play-off Z  G  A  B TM+/- Z  G  A  B  TM +/- 1995/96  VTJ Topoľčany  1. SHL48188268+8 1996/97  VTJ Topoľčany  1. SHL4819153410+16 1997/98  VTJ Topoľčany  1. SHL291692528-2 1998/99  VTJ Topoľčany  1. SHL3612152746+11 1999/00  VTJ Topoľčany  1. SHL4430215112+41 2000/01  HC Slovan Bratislava  SE 5013102312+2672240+4 2001/02  Dukla Trenčín  SE517101712+37134 2002/03  Dukla Trenčín  SE54137206+21124268 2003/04  Dukla Trenčín  SE522210324+31145272+6 2004/05  Dukla Trenčín  SE531492318+151102220 2005/06  Dukla Trenčín  SE5412132518+9400020-1 2006/07  Dukla Trenčín  SE5429316077+411494132+112007/08  HC Sparta Praha  ČE521131414-441120-1EPM3213202008/09  HC Sparta Praha  ČE100114+1 HC Třinec  ČE123254-6   HC České Budějovice  ČE2329114+42009/10  HC České Budějovice  ČE4954910+2531400 2010/11   Dukla Trenčín  SE5616213728+11923502 2011/12   Dukla Trenčín  SE485182328-4104154+1 2012/13  ŠHK 37 Piešťany  SE561772436-11045912-3 2013/14  ŠHK 37 Piešťany  SE5512203236-2113258-3 2014/15  Dukla Trenčín  SE5619203930+1351012-3 2015/16  Dukla Trenčín  SE551982714-7

 Reprezentácia 
V slovenskej reprezentácii odohral 39 zápasov, strelil 8 gólov. Nosil dres s číslom 26.

 MS 2007 
Tréner Július Šupler ho nominoval na svetový šampionát v Rusku, na ľad sa dostával sporadicky, nebodoval. Slovensko vypadlo so Švédskom vo štvrťfinále a obsadilo 6. miesto.

 MS 2008 
Členom reprezentačného výberu trénera Šuplera bol aj na svetovom šampionáte v Kanade. Strelil prvý gól Slovenska, v úvodnom zápase proti Nórsku (5:1). Slovensko po prehrách s Nemeckom a Fínskom nepostúpilo zo základnej skupiny. Melichárek nenastúpil v prvom zápase o udržanie proti Slovinsku (5:1), keď bol miesto neho napísaný na súpisku Juraj Mikúš. V druhom stretnutí opäť hral, keď nahradil zraneného Radovana Somíka, Slovensko vyhralo 4:3 po samostatných nájazdoch a zachránilo sa v najvyššej kategórii.

 Štatistika na významných podujatiach 
 Podujatie  Z  G  A  B TM+/-StrelyMiesto MS 200770000-366. MS 2008410120613.

(štatistické údaje v článku sú zo 7. mája 2016)

 Rodina 
Je ženatý, s manželkou Silviou má dve dcéry – Ninu a Lenku (* 2008).

 Referencie 

 Externé odkazy 



Kategória:Slovenskí hokejisti
Kategória:Slovenskí hokejoví útočníci
Kategória:Hráči Dukly Trenčín
Kategória:Hráči HC Slovan Bratislava
Kategória:Hráči ŠHK 37 Piešťany
Kategória:Hráči HC Sparta Praha
Kategória:Hráči HC České Budějovice
Kategória:Hráči HC Třinec
Kategória:Účastníci MS v hokeji 2007
Kategória:Účastníci MS v hokeji 2008
Kategória:Osobnosti z Topoľčian